maintext:
10 неща, които трябва да знаем за Годината на огнения петел
Китайската Нова година започва на 28 януари 2017 г. и свършва на 15 февруари 2018 г. като според Източната астрология тя ще премине под знака на Червения огнен петел. Ето 10 неща, които е добре да знаем за годината на Червения огнен петел: 1. Най-трудно ще бъде в началото. Първите няколко месеца от Китайската Нова година ще бъдат най-тежки, защото тогава всеки от нас ще трябва да се пребори с вредните навици и пороци, с комплексите и страховете си, ако иска да успее след това. 2. Трябва да търсим хармонията с интимната половинка, семейството, приятелите, колегите, защото Петелът е управляван от огнения елемент или Ин. Това е времето, в което всеки един от нас трябва често да се усамотява и да търси вътрешния баланс на ума и душата. 3. Ще работим здраво, защото Петелът е известен със своята целеустременост, ефективност, честност. Това е времето, в което всеки един от нас не само може да гради успешна кариера, но и да преследва мечтите си. Годината на Огнения петел е невероятно подходяща за успешна самореализация, за усвояване на нови професионални върхове или за смяна на местоработата. 4. Трябва да се отнасяме сериозно към парите и да ги харчим разумно - трезво да преценяваме рисковете и да се разпростираме според джоба си. Годината ще бъде успешна и за бизнеса. Много от нас ще се замислят за собствена фирма, а по-малките компании ще започнат стремително да растат и да се разширяват, а големите - да превземат нови пазари и територии. 5. За да сме здрави, е хубаво да се обърнем към природата - лечение с билки и гъби, хомеопатия, алтернативни практики, йога, медитация... Не забравяйте да правите и редовно любов, защото освен наслада, сексът е и здраве и гони стреса надалеч. Годината на Петела обещава увеличаване на болестите на дихателните пътища и епидемиите от грип, а в края на годината трябва да се пазим от опасни травми. 6. Необвързаните имат почти 90% шанс да срещнат любовта на живота си, дори да сключат брак през годината на Огнения петел. Ако вече сте създали семейство, това е много благоприятен период да планирате бременност - зачеването ще се случи лесно, бременността ще мине леко, ще родите здраво и спокойно бебе. 7. Всичко ще бъде обагрено в червено, но трябва да избягваме да носим този цвят. Освен за червеното облекло и аксесоари, трябва да забравим и за червените камъни като рубин или гранит. За да тушираме огнената стихия на червеното, хубаво е да заложим на земните цветове - бежовото, пясъчните нюанси и светложълтото. Кафявото и жълтото са цветовете на Годината на Петела, които са подходящи за всички знаци от Китайския зодиак. 8. Задължително трябва да имаме лилавите нюанси в интериора на дома и офиса. Според Фън шуй, ако заложите на този цвят в обзавеждането, късметът винаги ще е с вас. Лилавото, което се получава от смесването на синьо и червено, символизира сила, благородство, лукс, независимост, креативност, амбиция. 9. През годината на Огнения петел почти всички зодии от Китайския хороскоп ще се чувстват добре. Годината ще бъде супер успешна за хората от зодия Дракон. Отлична за родените под знака на Змия, Вол и Петел. Плъх и Тигър също ги очаква ползотворна година. За Коза, Глиган и Маймуна ще има от всичко - добро и лошо, радост и мъка, смях и сълзи... Заек, Кон и Куче да се готвят за изпитания, защото годината за тях ще бъде най-тежка. 10. Заложете на два камъка - аметист и топаз. Aмeтиcтът e извecтeн ĸaтo ĸaмъĸa нa "дyxoвнocттa и дoвoлcтвoтo". Той имa ycпoĸoявaщ и peлaĸcиpaщ eфeĸт, ĸoнтpoлиpa нeгaтивнитe миcли, подпомага пpeoдoлявaнeтo нa cтapи eмoциoнaлни paни, дaвa пpoницaтeлнocт в бизнec дeлaтa. Toпaзът e мoщeн лeчeбeн ĸaмъĸ, който cтимyлиpa мeтaбoлизмa и xpaнocмилaнeтo, peгyлиpa пpитoĸa нa ĸpъв, успокоява нервите и балансира духа. Cиният тoпaз нacъpчaвa твopчecĸoтo вдъxнoвeниe, yĸpeпвa щитoвиднaтa жлeзa, пoдoбpявa oбмянaтa нa вeщecтвaта и подпомага cвaлянето на ĸилoгpaми. Жълтият тoпaз пpoтивoдeйcтвa нa лoшитe нacтpoeния и ycпoĸoявa paздpaзнитeлнocттa, пpичинeнa oт липcaтa нa cън. Πoмaгa дeтoĸcиĸaциятa нa opгaнизмa и peгeнepaциятa нa тъĸaнитe. Избягвайте да носите розов топаз през годината на Петела, защото той в себе си има червено.
Видео


description: Община Бургас и "Бургасбус" ще зарадват и тази година жителите и гостите на града с...

maintext:
Пускат безплатни автобуси в Бургас в новогодишната нощ
Община Бургас и "Бургасбус" ще зарадват и тази година жителите и гостите на града с безплатни автобуси в новогодишната нощ. От 23.00 ч. на 31.12.2016 г. /събота/ до 03.00 ч. на 01.01.2017 г. /неделя/ по линии № Б1 и Б2 ще се движат безплатни автобуси на всеки кръгъл час. Целта е повече бургазлии и гости на града да се присъединят към Новогодишния концерт на площад "Тройката", който е с начален час 22.30 и заедно да празнуват и посрещнат на открито Новата 2017-та. По този начин хората ще имат възможност да се забавляват спокойно без да имат ангажимент за транспорт. За празничните дни "Бургасбус" въвежда следните изменения в разписанията на линиите и работното време на касовите салони на Дружеството: І. ГРАДСКИ ТРАНСПОРТ През Новогодишните празници линиите от вътрешноградския транспорт ще се обслужват по установените празнични разписания със следните изменения: 1 На 31.12.2016 г. /събота/ последните курсове ще се изпълняват, както следва: № 3 от Бургас 21:50 от кв. Банево 20:45 № 6 от Бургас 21:00 от кв. Рудник 21:05 № 7 от Бургас 22:00 от кв. Д. Езерово 21:55 № 7А от Бургас 21:45 от кв. Лозово 21:55 № 8 от Бургас 21:30 от кв. Г. Езерово 20:40 № 15 от Бургас 22:00 от кв. Сарафово 21:30 № 17 от Бургас 21:40 от кв. Крайморие 22:10 По останалите линии на гр. Бургас за автобуси с № Б1, Б2, Т1, Т2, 11, 12, 12А, 91, 92 - 22:00. 2. На 01.01.2017 г. /неделя/ първите курсове ще се изпълняват, както следва: № 3 от Бургас 6:00 от кв. Банево 6:00 № 6 от Бургас 6:45 от кв. Рудник 6:40 № 7 от Бургас 6:00 от кв. Д. Езерово 6:00 № 7А от Бургас 6:15 от кв. Лозово 6:25 № 8 от Бургас 7:00 от кв. Г. Езерово 6:10 № 15 от Бургас 6:05 от кв. Сарафово 6:05 № 17 от Бургас 6:20 от кв. Крайморие 6:50 По останалите линии на Бургас - № Б1, Б2, Т1, Т2, 11, 12, 12А, 4, 91, 92, 13 - в 06:00. II. МЕЖДУСЕЛИЩЕН ТРАНСПОРТ Всички междуселищни линии през дните на Новогодишните празници ще се обслужват по установените празнични разписания със следните изменения: 1. На 31.12.2016 г. /събота/ последния курс по линия № 18 ще се изпълнява от Бургас - 20:20 ч.; от Извор, през Твърдица - 19:55 ч. 2. На 01.01.2017 г. /неделя/ първите курсове по линиите ще се изпълняват, както следва: № 18А Бургас - Твърдица - Маринка от Бургас /до Извор/ 08:10 от Твърдица /през Крайморие/ 07:10 № 62 Бургас - Драганово от Бургас 07:10 от Драганово 08:05 № 32 Бургас - Брястовец от Бургас 08:30 от Брястовец 09:30 № 16 Бургас - Полски извор от Бургас 08:40 от Полски извор 09:40 Бургас - Българово от Бургас 09:40 от Българово 08:20 Бургас - Поморие от Бургас 09:00 от Поморие 09:00 Бургас - Созопол от Бургас 09:00 от Созопол 10:00 Крушевец - Бургас от Крушевец 07:00 Равна гора - Бургас от Равна гора 06:45 ІІІ. КАСОВИ САЛОНИ През празничните дни касовите салони за продажба на карти и билети ще работят със следното работно време: - Транспортна къща 02.01.2017 г. - от 08:00 до 17:15 ч. 31.12.2016 г. и 01.01.2017 г. - почивни дни; - Терминал Меден рудник 31.12.2016 г., 01 и 02.01.2017 г. - от 08:00 до 16:30 ч. - Автогара Юг каса карти градски транспорт 31.12.2016 г., 01 и 02.01.2017 г. - от 08:00 до 16:30 ч. каса междуселищни билети и карти 31.12.2016 г., 01 и 02.01.2017 г. - от 07:30 до 19:00 ч. - Автогара Запад 31.12.2016 г., 01 и 02.01.2017 г. - от 06:30 до 18:00 ч. - Каса Поморие 31.12.2016 г., 01 и 02.01.2017 г. - почивни дни - Каса Камено 31.12.2016 г. и 02.01.2017 г. - от 09:00 до 13:00 ч. 01.01.2017 г. - почивни дни.
Видео

fasttext_language: bg


description: Ако се чудите коя книга да ви прави компания, завити под топлото одеяло, тази класа...

title: 20-те топ книги на 2016

maintext:
20-те топ книги на 2016
Ако се чудите коя книга да ви прави компания, завити под топлото одеяло, тази класация с бестселъри е точно за вас. Тази седмица Amazon подреди най-купуваните книги за 2016 г., като на първо място излезе последната книга от хитовата поредица за момчето магьосник, а именно „Хари Потър и прокълнатото дете“. „Списъкът с най-продавани книги за тази година показва разнообразието от вкусове на читателите на Amazon, от литературна фикция, до трилъри и мемоари", споделиха от Amazon в съобщение за пресата. “Силата на Потър е все още голяма и читателите от всички възрасти не могат да се наситят на Хогуортс. Ето защо „Хари Потър и прокълнатото дете" беше най-очакваната книга на годината, която счупи рекордите по брой предварителни заявки месеци преди официалното представяне.“ „Хари Потър и прокълнатото дете“ е осмата история от поредицата на Джоан Роулинг, която ни връща към вълшебния свят на магьосници. Сюжетът ни потапя 19 години по-късно от последните събития, когато Потър е много зает служител на Министерството на магията. А неговият син Албус е в Хогуортс, борейки се с тежестта на фамилното наследство, което никога не е искал. „Когато дъхът става въздух“ е на второ място в класацията. Авторът Пол Каланити е бил лекар на прага на завършване на обучението си като неврохирург на 36. Имал е толкова много пред себе си: да отгледа малката си дъщеря, да сподели живота си с жена си и да даде своя принос в областта на медицината. Но стремежите му застиват, когато бива диагностициран с IV стадий рак на белия дроб. В трогателните си мемоари Каланити проследява преживяванията си, докато се сблъсква с приближаващата смърт и чувството да бъдеш напълно жив. Той умира, преди да успее да завърши написването на автобиографията си. Книгата, която е публикувана посмъртно, прекарва почти една година в списъка от бестселъри на "Ню Йорк Таймс". На трето място се подрежда „Таен свидетел“ на Джон Гришам. След дълго очакване авторът се завръща с напрегнат съдебен трилър, по вкуса на верните си почитатели, които не харесаха особено поредицата за 13-годишния детектив Теодор Буун. От описанието на книгата разбираме, че "очакваме нашите съдии да бъдат честни и мъдри, тяхната почтеност и безпристрастност са в основата на цялата съдебна система. Ние им се доверяваме, за да се гарантира справедлив процес, за да се защитят правата на всички страни по делото, за да се накаже престъпникът и да се следи за нормалното и ефективно протичане на процеса. Но какво се случва, когато един съдия заобиколи закона или приеме подкуп?“. The Last Mile разказва за Мелвин Марс, осъден за убийството на родителите си преди 20 години. Сега той брои часовете до екзекуцията си, докато изведнъж някой друг признава за престъплението, за което Марс е осъден. Амос Декър е новоназначен детектив на ФБР, който веднага бива грабнат от случая на Марс. Нещата стават рисковани, когато Декър убеждава ФБР да преразгледа случая и да потърси помощта на Мелвин Марс, за да се открие истината. Killing the rising sun предава финалните моменти от Втората световна война и спорното решение на САЩ да пусне атомни бомби върху японските Хирошима и Нагасаки. Това е шестата книга от много успешната „Да убиеш“ поредица на Бил О'Райли. На шесто място в класацията застава Hillbilly Elegy: A Memoir of a Family and Culture in Crisis. Инвестиционният мениджър и правист Джей Ди Ванс разглежда културата на бялата работническа класа в криза. Неговите преживявания, израствайки в беден град, ни дават завладяваща история, която адресира казуси, свързани с икономическата нестабилност и издигането на Доналд Тръмп за президент. С книгата си Truly Madly Guilty австралийският автор Лиан Морирарти печели първата си награда от най-големия портал за читатели Goodreads. Бестселърът разказва за три двойки, три деца, едно малко куче и травмиращо барбекю в неделя следобед. „Вечерен курс“ на Лий Чайлд се нарежда на осмо място в класацията на Amazon. Сюжетът се развива през 1996 г., когато популярният герой Джак Рийчър е още в армията. Повикан на тайна среща, на Рийчър е показано мистериозно съобщение: „Американецът иска сто милиона долара“. Сега трябва да се намери американецът, в противен случай светът ще пострада от голям терористичен акт. На девето място е новият трилър на Даниъл Силва The black widow. Книгата разказва за Габриел Алон, легендарен шпионин и реставратор, поканен да оглави израелското разузнаване. В деня на повишението обаче ИДИЛ детонира бомба в Париж. Отчаяно и уплашено, френското правителство моли Габриел да открие терориста, отговорен за атаката, преди тя да се повтори. Десетото място в класацията е окупирано от единадесетата книга „Дневникът на един дръндьо“(Double Down) на Джеф Кини. Разбира се, Грег Хефли не се е променил. Все още крои обречени на провал планове и го е грижа за това, което хората мислят за него. В тази история Хефли намира стара видеокамера в мазето и решава да направи страшен филм. Ще се справи ли с филмовия си план и ще докаже ли на всички, че може, остава само да прочетем. http://www.goguide.bg
Видео


maintext:
Концерт с църковните песнопения в храм "Св. Николай Чудотворец"
В навечерието на Рождество Христово - 23 декември, от 17.30 часа в храм "Св.Николай Чудотворец" в к-с "Меден рудник" ще се проведе благотворителен концерт с църковни песнопения на популярния руски композитор Дмитрий Бортнянски. Църковната музика ще бъде изпълнена от смесен хор "Родна песен",а православният храм кани всички свои миряни от епархията на коледния концерт. Дмитрий Степанович Бортнянски е руски композитор, който пише три опери, по либрета на френски език - "Праздник сеньора" /1786/, "Сокол" /1786/ и най-значимата от трите, "Сын соперник или Современная Стратоника" /1787/. В историята на руската музика обаче Бортнянски остава с авторските си композиции на хорова църковна музика. Написал е множество църковни песнопения, концерти за църковен и светски хор, много камерно-инструментални творби. Най-известната у нас творба на Дмитрий Бортнянски е църковното песнопение "Многая лета" в изпълнение на големия български оперен певец Борис Христов и записано в храм-паметник "Александър Невски" през октомври 1976 г. По традиция наред с химна на България песнопението звучи още в първите минути след настъпването на всяка Нова година.
Видео


description: Ирина Бокова имаше реални шансове да оглави ООН, кабинетът и Стефан Тафров я прова...

maintext:
ТВ журналистът Любомир Коларов: Магистралите на Бойко са далавери
Ирина Бокова имаше реални шансове да оглави ООН, кабинетът и Стефан Тафров я провалиха - Вие бяхте министър в правителството на Жан Виденов, с какви чувства си спомняте за него? - Жан Виденов беше честно момче, идеалист, аскет, бих казал, малко якобинец. Не обичаше запивките по ресторанти, беше изключително работлив, работеше до късно вечер. Сутрин ни викаше в 7 часа на съвещание. Той искаше при подходящо стечение на обстоятелствата да въведе раздържавяване, в което да участват всички, допринесли за създаването на предприятията. Но Иван Костов отмени всички решения, свързани с боновата приватизация, и даде възможност на тези, които ги оглавяват, и на назначените от тях хора да ги изкупят. Жан се мъчеше да запази всичко добро, което имахме дотогава. Искаше да измисли начин, по който едновременно да има и държавни, и частни предприятия. Когато Черномирдин беше в България, стана ясно, че ние не можем да се надяваме на руснаците, защото те казаха: оправяйте се сами. А на югоизток от нас беше мощната турска армия. По същото време Горбачов разсипа Съвета за икономическа взаимопомощ и Варшавския договор. Виденов беше човекът, който бързо осъзна, че ние трябва да бъдем приятели със силните на деня: Европейския съюз и НАТО. Той направи първите заявки за влизане в Евросъюза и в Северноатлантическия пакт. Негова беше идеята да се създаде валутният борд. Той имаше и поглед, и стратегия, но нямаше житейски и кадрови опит. Много хора не познаваше, понякога вярваше сляпо на това, което му говореха. - Може би е бил прекалено наивен за поста, който заема? - По-скоро беше доверчив. Имам чувството, че накрая от всички страни - и социалисти от цял свят, и западняците го притиснаха до такава степен, че той нямаше повече сили. А и в собствената му партия започна раздор. Групата, в която бях и аз, се оказа малцинство. Затова той подаде оставка, като смяташе, че новото правителство, което ще дойде - смяташе, че ще бъде оглавено от Кольо Добрев - ще поведе страната в правилна посока. - Вие познавате добре г-жа Ирина Бокова, била е ваша съпруга, имаше ли тя реални шансове да бъде избрана за генерален секретар на ООН, ако не бяха вкарали в играта Кристалина Георгиева? - Ние се оженихме, когато тя беше студентка по международни отношения в Московския университет. Тогава бях там кореспондент и основател на бюрото на Комитета за радио и телевизия. Тъй като бе завършила английската гимназия в България, тя не пожела първият й език в университета да бъде английски или руски, които така или иначе владееше, а записа испански и френски съответно като първи и втори език. След като завърши университета, тя знаеше 4 езика. Имаше афинитет към добрата си подготовка. Когато се прибрахме в България с двете деца и с нейната диплома, баща й (Георги Боков - б.р.) вече бе отстранен като главен редактор на “Работническо дело” и член на ЦК на БКП. В началото беше много странно - по улиците срещахме хора, които по-рано тичаха да му стиснат ръката, а сега изведнъж минаваха на другия тротоар. Не я приеха веднага в министерството на външните работи, но след няколко месеца постъпи, и то в отдел “ООН и разоръжаване”. Още с първите си стъпки тя навлезе в проблемите на световната организация. Всяка есен заминаваше с още няколко човека за сесията на генералната асамблея, работеха там в продължение на седмици. Тя познава до последното винтче всичко, което става в механизма на ООН. Бидейки на поста генерален директор на ЮНЕСКО, имаше възможност да се срещне с всички министър-председатели по света, да разговаря с тях на езици, които са им близки. Самата тя, отраснала в тази дипломатическа атмосфера, знаеше всичко, не само проблемите, но и начините за решаването им. Мисля, че беше разговаряла с всички участници в Съвета за сигурност. Всички я бяха уверили, че действително е хубаво жена да оглави организацията, още по-добре, ако тя е от Източна Европа. Освен това тя беше навътре в проблемите на световната дипломация. - Кой пръв започна войната срещу нея? - Мисля, че срещу нея се поведе война преди всичко от германците, които искаха да махнат Кристалина Георгиева от поста й, и от друга страна, от онези среди в САЩ, към които е съпричастен Джордж Сорос и някои други личности. Те използваха мекушавостта на нашия премиер, който е в състояние сутрин да реши едно и друго следобед, и го накараха да постъпи по този начин. Първо, те забавиха предложението за нея, а след това вкараха като троянски кон Кристалина Георгиева, която нямаше никакви шансове. Самата тя се изложи, заемайки този висок пост в Европейската комисия, да отиде да кандидатства, после да се връща и накрая тихомълком да я пратят за шеф на банка. За съжаление провалиха и Ирина, защото виждаха, че правителството не застава сериозно зад гърба й. Някой си Стефан Тафров, когото не познавам лично, бидейки там дипломат, убеждавал всички в ООН колко неподходяща е кандидатурата й. Може ли нашият официален представител в тази организация да се държи по този начин, след като самият той я е предложил! А тя имаше реални шансове. Ирина е много по-добре подготвена от много други. - А може би причина е и ниският международен авторитет на България? - Не е съвсем така, ние сами си го снишаваме. Преди 10-и ноември, докато обикалях света като кореспондент и репортер, разбрах, че към нас се отнасят с голямо уважение и дори страхопочитание, знаейки че ние сме член на Варшавския договор, че икономиката ни е на едно от предните места и наши специалисти работят в много страни. После всички направиха всичко възможно да ни хвърлят в блатото. Вече нямахме собствена физиономия. Спомнете си гафа с Румяна Желева. Ами всичките тези посланици, които взеха да пращат след 10-и ноември! И сега това беше последният пирон, който забихме в ковчега на нашия авторитет. - Не намирате ли, че Европа наистина не дава пет пари за нас? - Защо да дава? Европа изобщо не се интересува от нас, ако може всички мигранти да ги напъхаме в Харманли, Хасково, Странджа, Разград, за тях ще бъде прекрасно. Ние сме разменна монета между Турция и Европейския съюз. Обещават нещо на Турция за наша сметка. - Ще ни отведат ли магистралите на Бойко до Обетованата земя? - Магистралите на Бойко са една далавера. Първо, там много се краде, както ми казаха специалисти, второ, парите идват от Европейския съюз, трето, те нямат никакво значение за нашата икономика. Ние няма какво да превозваме по тези магистрали - заводите ни са почти закрити, затворихме си всички пазари. Как да бъдем туристическа страна, като смляха Черноморието! - Кога, според вас, ще свърши този т.нар. преход? - Това не е преход, а реставрация на капитализма. Прочетете какво пише Маркс за първоначалното натрупване на капитала. Няма по-добра дисекция на капиталистическото развитие от това, което той е направил. Не случайно “Капиталът” се изучава във всички икономически институти на Запад. - Но това не е капитализъм, а грабеж - две поколения построиха съвременна България, а след това всичко, създадено от тях, бе ограбено! - Да, така е, и то от определена каста, независимо от цвета на партийната принадлежност. У нас започна систематично разграждане на икономиката ни под натиска на “приятелски” държави, които казваха: вие си останете келнери и шофьори, а ние ще ви доставяме стоки. В Лос Анжелис съм виждал български стругове и тъкачни станове с електронно управление. Руснаците ни казваха: ние ще ви даваме дървен материал, но вие ще си го сечете сами. Защото лошото правителство на Тодор Живков не искаше да сече българските гори. Гледам сега как се вихри един здравен министър, Петър Москов - договаря се за покупката на апарати за пръстови отпечатъци. Според мен това е далавера. За какво е нужно това в една малка държавица, в която всички се познаваме? Освен ако не става дума за голяма комисиона. - Има ли изход от днешното катастрофално положение на страната? - Често ми казват: България загива. Не съм съгласен. Щом ни има повече от 1300 години, значи сме жилав народ. Трябва да се намери партия, която да стане генератор на идеята за възкресение на България - икономическо и духовно. Има изход. БСП трябва да изработи доктрина за осъществяване на социалната справедливост. Нас са ни стиснали по всички линии - от ПЕС, от ЕНП, от Западна Европа, от САЩ, нас ни командват... Трябва да се намери партия, която да излъчи държавници, които да кажат: хайде да направим ревизия на всичко направено досега. Да бъде истинска национално-патриотична формация, която да намери във всички сфери съмишленици. Някой трябва да бие камбаната. Но ми се струва, че нямаме такава партия и това е свързано с липсата на идеологическа платформа и на национална доктрина. Интервю на Христо КУФОВ http://www.nabore.bg
Видео


title: Честито Рождество Христово!

maintext:
Честито Рождество Христово!
Днес християнският свят празнува един от най-светлите, най-хубавите и най-големите църковни празници - рождението на Божия син Исус Христос, или наричан още Коледа. Празникът започва в първите часове на 25 декември. Той е своеобразно продължение на Бъдни вечер. На него християните честват рождението на Сина Божий Иисус Христос. Според Евангелието Христос се ражда в пещера в град Витлеем. В момента на рождеството в небето пламва необикновена светлина и ангел възвестява, че на света е дошъл Спасителят. В ранното християнство празникът Рождество Христово няма устойчива дата. Източните църкви празнували това събитие на (Богоявление) 6 януари още по времето но император Константин Велики, преди 336 г. В 3 век Ориген увещава християните да не го празнуват на този ден, като посочва, че на този ден праведният Йов и пророк Еремия скърбяли (Йов 14:4; Еремия 20:14). Църковните отци от 3 и 4 век (св. Иполит, Тертулиан, Йоан Златоуст, Кирил Александрийски, блаж. Августин, Климент Александрийски) посочват 25 декември като исторически по-подходяща дата на Рождество Христово. В Рим Рождество Христово се празнува през втората четвърт на 4 век, в Антиохия в 375 г. Св. Василий Велики въвежда празника в Константинопол в 379 г., по други сведения около 377 г. по заповед на император Аркадий и внушението на св. Йоан Златоуст, а в 430 г. започват да го празнуват в Александрия, в Палестина около 7 век. Арменската църква и досега празнува Рождество Христово на 6 януари. Причината Рождество Христово да се отбелязва на 25 декември се състои в това, че древните римляни чествали празника на непобедимото слънце ( Sol invicti), който бил отбелязван в деня на зимното слънцестоене. Със слънцето се отъждествявали самите римски императори. Християните противопоставили на езическия празник тържеството на Рождество Христово, Слънцето на правдата (Мал 3, 20), Владетел не само на Римската империя, но и на целия свят. Съществува и друга хипотеза, която води началото си от 243 г. (De pascha computus - "За изчислението на Великден"): в древността се считало, че при съвършените хора денят на рождението и денят на смъртта съвпадат. Христос умира в деня на Пасхата, 25 март, следователно, според някои - Неговият живот в лоното на Мария започнал на 25 март (денят на Благовещението). В народния календар Рождество Христово започва в полунощ с обичая коледуване. В него участват само млади мъже, които се наричат коледари, коладници, коледаре, коледници. От полунощ до сутринта те обикалят домовете, пеят специални коледни песни с пожелания за здраве, щастие в семейството и богата реколта, а стопаните ги даряват с коледарски краваи, пари и различни храни. Коледарите се събират отново на 26 декември, за да разпределят краваите помежду си. Останалите събрани продукти се разпродават и средствата се предоставят на църквата или на училището. Към Коледните празници се числи и Стефановден - на 27 декември. Празникът е посветен на първомъченика на християнската църква архидякон Стефан. Със Стефановден завършват Коледните празници. Днес имен ден празнуват всички с имената: Емил, Ицо, Ичо, Младен, Радомир, Радомира, Радослав, Радослава, Радостин, Радостина, Христалина, Христо, Христи, Христин, Христина, Христофор, Кристин, Кристина, Кристиян, Кристияна.
Видео


maintext:
САЩ платили $57 100 на БНТ и бТВ, за да отразят битката между Клинтън и Тръмп
Прословутата фондация „Америка за България“ е платила на две български ефирни телевизии отразяването на президентските избори в САЩ. Издържаната от данъкоплатците Българска национална телевизия е получила 30 600 долара за журналистически материали - живи включвания, аналитични репортажи и интервюта, за оспорваната битка между Хилари Клинтън и Доналд Тръмп. За същата работа, частната телевизия БТВ е прибрала 26 500 долара. Това е показала проверка на сайта "Епицентър". Журналистите на двете медии обаче отразяваха едностранчиво кандидат-президентската битка между Доналд Тръмп и Хилари Клинтън. От октомври до обявяването на окончателните резултати през ноември, БНТ и БТВ даваха превес на Клинтън, позовавайки се на анонимни източници и открито критикуваха Доналд Тръмп. В крайна сметка се оказа, че новоизбраният президент на САЩ е кандидатът на Републиканската партия. Фондация „Америка за България“ е решила, че с 420 000 лв. фондация „Риск монитор“ на Стефан Попов ще бори организираната престъпност в България. Неправителствената организация ще подпомага изграждането на капацитета на Специализираната прокуратура за борба с организирана престъпност и институционална корупция. Не е ясно как точно ще стане това, но от години единствената работа на Попов в тази насока е да участва тв предавания, в която говори празни приказки за това как трябва да се бори престъпността и корупцията по висшите етажи на властта. Оказва се, че тази му позиция е щедро финансирана от фондации от типа на „Америка за България“. Варненското сдружение „Грамада“ на Маргарита Атанасова получава 486 000 лв. за „изграждането на последователна съдебна практика при търговски спорове“. В НПО-то са активисти от протестите срещу правителството на ГЕРБ през 2013 г. С нови 194 500 лв. е зарадвана фондация „Гъливър клиъринг хауз“ на Цветелина Петкова и Десислава Гаврилова. Двете дами стопанисват прословутата „Червена къща“, превърнала се през годините в място за срещи на кръга „Капитал“ и част от столичните сноби. Сега Петкова и Гаврилова с почти 200 000 лв. американски пари ще се противопоставят на „митовете и дезинформациите в българското общество“. „Америка за България“ е решила отново да подкрепи независимата регионална журналистика в Пловдив. За тази цел на фондация „Отец Паисий 36“ са отпуснати 348 610 лв. НПО-ото стои зад регионалния сайт „Под тепето“. В Пловдив „Отец Паисий 36“ е известна с това, че самостоятелно и в съдружие печели от местната власт много субсидии за уж културни изяви в арт пространствата в града. Особено внимание заслужава следващият грант на „Америка за България“. На Сдружение на европейските журналисти – България в България са отпуснати 363 420 лв. за „разрешаване на „непрозрачна медийна собственост, повтарящи се нарушения на Етичния кодекс на медиите и натиск върху отделни журналисти и медии“. Фондацията обаче далеч не защитава всички български журналисти. Създаденото от репортери от „Капитал“ НПО брани интересите единствено на работещите там или на медии, издържани чрез грантове от външни донори. Крупната сума от 290 720 лв. получава сдружение „Редута БГ“ на Стойко Тонев. НПО-ото стои зад едноименния малък сайт, а целта на гранта е гръмка: „Консолидиране на аналитичната журналистика“. Не е ясно дали тази задача е по силите на екипа на онлайн изданието, в което работят хора, които никога не се били оперативни журналисти, а анализите им се базират на косвени доказателства и странни вътрешни усещания за логиката на политическите събития в България. С парите от „Америка за България ще бъдат привлечени студенти, а хората от сдружението щели да им бъдат ментори. Последният грант в област „Гражданско общество и демократични институции“ е за НПО-ото „Първи юни. То получава 301 000 лв., с които ще „подкрепя местните общности в Северозападна България“. Източник: http://epicenter.bg
Видео


description: Тадаши Ишии, президент на най-голямата рекламна агенция на Япония, обяви, че през я...

maintext:
Известен японски бизнесмен подава оставка след смърт на служител от преработване
Светът Тадаши Ишии [dentsu.com]
Тадаши Ишии, президент на най-голямата рекламна агенция на Япония, обяви, че през януари ще напусне поста си след скандал в Dentsu със служителка, която се самоуби от преработване. Трагичният инцидент стана през декември 2015г. и гибелта на Мацури Такахаши стана повод за официално разследване на подобна практика. Възпитаничка на водещ универститет и с обещаващи заложби, тя е била накарана да работи през октомври 105 часа отвъд официалното ѝ работно време. Това довело момичето до депресия и "кароши", както наричат в Япония състоянието "смърт от работа". В официалния доклад след обиските и разследването се казва, че на много места в страната няма ограничения за часовете извън работното време, които освен това и се заплащат несъответно. В повече от 20% от компаниите е установено, че персоналът е каран да работи по повече от 80 часа месечно, колкото е законния срок. Ишии пое пълната отговорност за смъртта на Такахаши и съобщи, че един от работодателите в Dentsu е предаден на прокуратурата. "Ройтерс" обяснява, че в Япония съществува особена култура на работното място, съгласно която много служители се чувстват благодарни и задължени на работодателя, че ги е наел. Това прави много трудно напускането, дори когато условията станат нечовешки. Други – предимно новонаетите – чувстват, че трябва да покажат особено старание и да работят извънредно, за да имат шанс да се издигнат. Правителството се опитва да въведе по-строги правила за работодателите, но критиците казват, че то е оставило твърде много неща на саморегулиране. "Проблемът не е само в Dentsu", написа "Асахи Шимбун", един от най-многотиражните вестници в страната, който също би предупреден през декември, че служителите му се преработват. "Това е сложна тема, свързана с повишаването духа и производителността на работещите и подобряване печалбите на компаниите." http://www.dnevnik.bg
Видео


description: Блъснат на пешеходна пътека "зебра" пешеходец има вина за катастрофата в дадени сл...

maintext:
Блъснат пешеходец носи вина, ако е пресичал неправилно
Блъснат на пешеходна пътека "зебра" пешеходец има вина за катастрофата в дадени случаи, става от ясно от тълкувателно решение на Върховния касационен съд (ВКС). Повод за обявеното вчера решение, припомни БНТ, е делото за смъртта на Лора Казанлиева от Варна, която беше прегазена от моторист на пешеходна пътека. Шофьорът Диян Станчев беше осъден на 2 години затвор, но съдът прецени, че починалото момиче е съпричинило инцидента, което предизвика силно недоволство в обществото. Пострадалият пешеходецът носи отговорност, "ако е навлязъл внезапно на пътното платно, не е преценил скоростта на идващите коли или е преминал при лоша видимост и дори когато водачът кара с превишена скорост", пояснява "Сега". Всекидневникът съобщава за решението на ВКС под заглавие "Пешеходци, сгазени на зебра, може да са виновни за смъртта си". Той иронично припомня, че законът определя пешеходеца като най-уязвимия участник в движението. Пешеходец, който бъде блъснат на пешеходна пътека, но не е спазил правилата, може да бъде приет за съпричинител на смърт или телесна повреда - така обобщава решението "Труд". Погледнато откъм отговорността на шофьора "поведението на пострадалия от пътно-транспортно произшествие пешеходец, когато пресича неправилно, е смекчаващо вината обстоятелство". Това пише в тълкувателното решение. То означава, че ако пешеходец не е спазил правилата, може да се стигне до по-лека присъда , пояснява БТА. Все пак то не е причина наложената на водача присъда непременно да бъде условна. ВКС констатира неправилна съдебна практика спрямо транспортните престъпления по непредпазливост. Тя е свързана с непълно, неточно или схематично мотивиране на съдебните актове. Правото на пешеходеца на пътното платно е абсолютно, когато пресича на зелен светофар, отбелязва още съдът. Тълкувателното решение е подписано с редица особени мнения, сред които и това на председателя на ВКС Лозан Панов. С други думи магистратите много са спорили и не са единни във вчерашното си решение. От друга страна самите текстове на закона са написани така, че правото на пешеходците не може да бъде безусловно. http://dnes.dir.bg
Видео


maintext:
Отказаха регистрация на Църквата на Летящото спагетено чудовище у нас
Пастафарианството в България ще продължи да се практикува предимно на маса, но все така неофициално, след като не беше регистрирано като вероизповедание. Софийският градски съд (СГС) е отказал да регистрира Църквата на Летящото спагетено чудовище (ЛСЧ), която обединява пастафарианците, съобщават от "Правен свят". Характерно за последователите на ЛСЧ е, че трудно могат да останат незабелязани, ако спазват собствения си дрескод, който включва носенето на гевгир на главата. Не малко пастафарианци по света успяха дори да се снимат с гевгири за личните си документи. Пастафарианците приемат, че вселената е създадена от Летящото Спагетено Чудовище - с един размах на макаронените си израстъци той е създал времето, пространството и законите на физиката, а останалото е дошло като следствие. Всъщност, това е абсурдната теория на основателя – физикът Боби Хендерсън, с която той се бори срещу креационизма в учебната програма в Канзас, САЩ. Хендерсън казва, че твърдението, че човечеството е създадено от Летящото спагетено чудовище е толкова абсурдно, колкото и обяснението за говореща змия и изтръгването на реброто на Адам в християнството. Иначе, пастафарианците съвсем сериозно вярват в рационалните и научни обяснения за света, вкусната храна и добрите напитки. На особена почит в религията е бирата. Историята на пастафарианството и някои прояви на последователите му обаче са приети от съда като търсено противопоставяне на други религии и това в крайна сметка е довело до отказа от регистрация. Заявлението за регистрация беше направено още през лятото от учредителя Стефан Кирязов. В искането за учредяване на вероизповедание са се подписали 27 души, декларирали присъщността си към пастафарианството. В решението на съдия Владимир Вълков се посочва, че споделените убеждения сами по себе си не са достатъчни за институционализиране на дейността, като изтъква, че вероизповеданието предполага споделена вяра, за която е характерна и сакралността. Като цитира Конституцията, според която свободата на вероизповедание е ненакърнима, съдът посочва и задължението на държавата да поддържа търпимост и уважение между различни вероизповедания. Съдия Вълков е установил, че от представения устав на Църквата на Летящото спагетено чудовище, идеологията на вероизповеданието се противопоставя на останалите религии. По делото е било получено становище и от Дирекция "Вероизповедания" на Министерския съвет, в което били приложени разпечатки от пастафариански ритуали, включително бракосъчетание. През лятото в медиите беше отразена първата пастафарианска сватба в България на учредителя Стефан Кирязов и съпругата му Николет Стефанова. Младоженците бяха бракосъчетани в музея "Земята и хората" от пастор с черпак и гевгир на главата, който държеше в ръцете си една от свещените библии на пастафарианците - "Вселената в орехова черупка" от Стивън Хокинг. Всичко това се е видяло твърде показно и на Дирекция "Вероизповедания", и на съда, като в решението се казва, че използваната символика наподобява ритуали на други религии, което е възприето като противопоставяне. "Иронизирането на възприети в християнството послания, предвид и очертаната в устава история на формиране на следваното от общността убеждение и декларираната мисия обективно влизат в противоречие с конституционно утвърдения принцип на верска толерантност", пише в решението си съдия Вълков. В него той посочва още, че според Конституцията, с правата си гражданите не могат да засягат чужди такива, което от гледна точка на вероизповеданията означава, че всеки е длъжен да се въздържа от действия, които сам би приел като засягащи, ако са насочени към неговата вяра. Отказът на съда обаче едва ли ще откаже последователите на Летящото спагетено чудовище от вярата им. В България броят им постоянно расте и вече са над 2000. Статистика за тенденциите в продажбите на гевгири обаче не успяхме да открием. http://offnews.bg
Видео


description: Епидемичното разпространение на грип за сезон 2016/2017 г. у нас започна. Изолирани са...

maintext:
Акад. д-р Ангел Гълъбов обясни как грипът разболява за часове
Здраве Акад. д-р Ангел Гълъбов
Епидемичното разпространение на грип за сезон 2016/2017 г. у нас започна. Изолирани са нови 9 грипни вируса - 8 от района на Добрич и един от София, съобщиха от Националния център по заразни и паразитни болести.
“Грипът разболява за часове със силни болки и сухота в гърлото, силна отпадналост, суха кашлица, хрема. Някои веднага вдигат около 39 градуса, а други - на следващия ден. Единственото специфично лечение е с противовирусни лекарства за грип. Нужни са и високи дози антиоксиданти - витамин С, селен, цинк и др., както и много течности”, коментира акад. д-р Ангел Гълъбов.
- Акад. Гълъбов, някои от нас се опитват да боледуват от грип на крак...
- Това е вредно и за самия болен, и за обществото. Грипът предизвиква сериозен интоксикационен синдром и за преодоляването му е нужна почивка на легло. Опитите домашното лечение да се пренебрегне, увеличават риска от усложнения и дори от прибавяне на допълнителна инфекция по време, когато организмът е най-слаб. От друга страна, никак не е коректно към околните болен от грип да ги заразява в транспорта, в магазина или в офиса.
- Защо грипът не може да бъде оставен без лечение?
- Защото той поразява целия организъм чрез т.нар. оксидативен стрес. Вярно е, че грипният вирус се развива и размножава в дихателната система. Но неслучайно първите симптоми не идват от гърлото, носа и белия дроб. Човек внезапно вдига много висока температура с втрисане, има тежко главоболие, което не преминава от обичайните противоболкови средства, чувства се разбит. Причината е, че когато клетките на имунната система атакуват поразените от грипния вирус тъкани, се отделят токсични прекисни радикали. Те действат по кръвен път, увреждайки мембраните на най-малките кръвоносни съдове - артериолите и капилярите, в целия организъм. Така могат да настъпят усложнения в сърцето, в мозъка, в бъбреците в средното ухо, дори в стомаха. Това е една от основните разлики на грипа с другите респираторни вируси.
Източник: blitz.bg
Видео


maintext:
Минус 62 градуса по Целзий в Тюменска област на Русия
Впечатляващите минус 62 градуса по Целзий бяха измерени в Ханти-Мансийския автономен окръг, в състава на Тюменска област на Русия. В селището Казим в Белоярски район във вторник е била измерена температура от минус 58 градуса по Целзий, но после градусите паднали още – до минус 62. Съобщава се, че практически няма никаква видимост. Заради студа учебните занятия в региона са отменени. Най-ниската измерена температура в Русия е почти минус 68 градуса по Целзий, а в европейската й част - минус 58 градуса. В световен мащаб най-ниската температура е била отчетена на 8 декември 2013 година - минус 91,2°С, измерени от Японската станция на Антрактида. България е далеч от тези температурни рекорди, но на 25 януари 1947 година в околностите на град Трън са били измерени впечатляващите за нашите климатични условия минус 38,3 градуса по Целзий. http://www.nationalgeographic.bg
Видео


description: Нов руски препарат за лечение на рак показва ефективност при меланома и злокачест...

title: Русия изпробва нова терапия срещу рак

maintext:
Русия изпробва нова терапия срещу рак
Нов руски препарат за лечение на рак показва ефективност при меланома и злокачествени заболявания на белия дроб, бъбреците, пикочния мехур, на главата и шията. Това съобщи директорът на отдела по обществено здраве и комуникации на руското Министерство на здравеопазването Олег Салагай. Основната характеристика на този клас препарати е в това, че за разлика от химитерапевтичните средства, те не престават да действат след прекратяване на приема на лекарството, цитира Салагай оценката на шефа на компанията BIOCAD Дмитрий Морозов. Фирмата е разработила новото лекарство, съобщи РИА Новости. Новото руско лекарство действа, като предизвиква силна имунна реакция и затова е ефективно срещу някои от най-тежките видове злокачествени тумори. Руският министър на здравеопазването Вероника Скворцова съобщи, че лекарството, което засега е с работно название PD-1, преминава втори стадий на клинични изпитания. Очаква се то да се появи на пазара след около година и половина. http://www.mediapool.bg
Видео


description: Чудно е как понякога един малък тест може да определи кои сме или поне да разгадае...

maintext:
Какво видяхте първо на картинката? Това разкрива какви хора сте
Чудно е как понякога един малък тест може да определи кои сме или поне да разгадае част от същността ни. Всички ние виждаме света по различен начин и допирните ни точки понякога са далеч една от друга. Всичко зависи от гледната точка, казват хората, и накрая това се оказва универсалната истина и отговор на много въпроси. Погледнате картинката и кажете какво виждате в първата секунда, когато я погледнете? Възможните отговори са три на брой: 1. Крокодил 2. Планина и река 3. Хората в лодката Всеки отговор разкрива част от същността ви 1. Ако сте видели крокодила на снимката и чак след това останалите елементи, това говори, че имате богато въображение. Гледате на живота по различен начин и успявате да видите невидимото за другите. По душа сте спокойни и уравновесени, обичате да подарявате част от себе си на другите. Трудно ви е в любовта, защото гледате на нея само от романтичната страна, а на животът често трябва да се гледа от практичната страна, която ви липсва. Доверявате се прекалено бързо, което ви изиграва лоша шега. 2. Ако сте видели планина и река означава, че се вглеждате в дейталите в живота. Това може да значи, че сте и дребнави понякога - черта, за която трябва да забравите, ако искате да запазите приятелите си. Не обичате промените, от тях се страхувате най-много. Животът ви протича по "график", не бихте живели в чужбина и не обичате динамичната работа. В любовта сте самотници и чак в началото на 30-те си години намирате любовта на живота си. 3. Практични и уравновесени хора сте. Гледате на живота такъв, какъвто е. Не си падате по романтиката, обичате нещата да се случват бързо и без много колебания. Решителни сте на всяка крачка и до вас трябва да стои човек, който прилича на вас. В любовта сте много мнителни, не давате сърцето си лесно, но дадете ли го веднъж, остава завинаги на едно място. Много интелигентни хора сте и това си личи в работата, която работите. Имате много положителни качества! © Actualno.com
Видео


description: Общо 61 милиона броя нови банкноти от три номинала ще отпечата БНБ през 2017 година. Р...

maintext:
БНБ печата 61 милиона нови банкноти догодина
Общо 61 милиона броя нови банкноти от три номинала ще отпечата БНБ през 2017 година. Разходите за тях ще възлязат на 7 милиона лева, предвижда бюджетът на централната банка за догодина. В обращение ще влязат и нови 188 милиона броя, като това ще струва 11 467 000 лв., или с 4,7% повече отколкото през изтичащата година.Когато определят необходимото количество банкноти и монети, в БНБ вземат предвид подмяната на изхабените в обращението, както и поддържането на запаси банкноти и разменни монети. За експертизи и унищожаване на негодните пари през 2017 г. ще бъдат отделени 1,57 милиона лева, като в тях е включено претопяването на сребърни монети на стойност 1,56 млн. лв. За 2017-а БНБ предвижда разходи за издръжка 94 милиона лева. Те са свити с 2,7% спрямо тази година. За заплати на персонала ще бъдат отделени 27,5 милиона лева. От БНБ отбелязват, че възнагражденията на членовете на управителния съвет остават непроменени. Управителят Димитър Радев и догодина ще получава 15 368 лв. на месец, подуправителите по 13 173 лв., а другите членове на УС по 4391 лева. http://banks.dir.bg
Видео


description: Боксьорът Иван Атанасов е бургаският Спортист на годината. Той получи наградата с...

maintext:
Боксьорът Иван Атанасов е бургаският Спортист на годината
Боксьорът Иван Атанасов е бургаският Спортист на годината. Той получи наградата си на официална церемония в Общината заедно със своя треньор Радослав Суслеков. Призовете на десетте най-добре представили се през 2016 година бургаски спортисти връчиха кметът Димитър Николов, председателят на местния парламент Костантин Луков, зам.-кметът Красимир Стойчев, секретарят на Областна управа Веселин Люцканов и началникът на отдел "Спорт" Веселина Деведжиева. Събитието уважиха отец Петър от катедрален храм "Св. св. Кирил и Методий", както и легендарни бургаски спортисти от близкото минало. Ето и пълната класация: 1. Иван Атанасов, Бокс Европейски шампион за юноши Държавен шампион на България за юноши Носител на купа "България" за юноши Победител в турнира за юноши в Черна Гора Треньор: Радослав Суслеков 2. Живко Гюров, Кик бокс Световен вицешампион от Световно първенство по кикбокс Носител на вицесветовна Купа и бронзов медал от Световна Купа Държавен шампион в стил киклайт контакт за юноши младша възраст Треньор: Димитър Гюров 3. Атанас Божилов, Кик бокс Вицеевропейски шампион по кик бокс за мъже Треньор: Николай Атанасов 4. Теодора Тодорова, Шотокан Карате До Първо място на Световно първенство по Шотокан Карате До в дисциплина ката Второ място на Световно първенство по Шотокан Карате До в дисциплина кумите - отборно Трето място на Световно първенство по Шотокан Карате До в дисциплина кумите - индивидуално Треньор: Иван Тодоров 5. Йордан Янков, Санда Вицеевропейски шампион по Санда за мъже Треньор: Васил Вълков 6. Атанаска Асенова Илиева, Вдигане тежести Трето място на Европейско първенство за кадетки до 17 годишна възраст Пето място на Европейско първенство за девойки Треньор: Димитър Ковачев 7. Никол Андонова, Лека атлетика Балкански игри - VII място - младша възраст Шесткратен шампион на България за 2016 г Треньор: Петър Райков 8. Михаил Динев, Кик бокс Носител на Световна купа в стил К-1 за мъже Треньор: Йордан Дичев 9. Владимир Гайдаров, Джу Джицу Трето място от Световно първенство първенство по Джу Джицу за деца до 15 г. Пето място от Световно за деца по Джу Джицу до 15 г. Треньор: Венелин Русинов На 10-то място се класираха трима състезатели: Даниел Веселинов, Свободна борба Тринадесето място на Световно първенство Девето място на Европейско първенство Балкански шампион Републикански шампион и многократен шампион от редица Международни и държавни турнири и първенства Треньор: Илиян Стефанов Динко Динов, Тенис на корт Многократен шампион от редица Международни и държавни турнири и първенства - на сингъл и двойки до 12-годишна възраст Треньор: Станимир Мирчев Пламен Камбуров, Автомобилизъм Шампион в най-престижната група за 2016 г. за мъже Носител на три рекорда за най-бърза обиколка на трасетата в Пловдив, Бургас и Плевен Треньор: Радко Петров.
Видео


maintext:
Бургазлия се нуждае от 20 000 евро за бъбречна трансплантация
Двата му бъбрека вече са отказали, приятели му помагат с онлайн базар Кирил Малчев от Бургас, който страда от тежка бъбречна недостатъчност, е получил оферта от клиника в Турция за трансплантация. Оказа се, че исканата сума е по-малка от очакваното. Тя е 20 000 евро, сподели 35-годишният мъж във Фейсбук. Животът на младия мъж виси на косъм. Двата му бъбрека вече са отказали и затова се нуждае от спешна трансплантация в чужбина. „Искам да благодаря на всички познати и непознати, които отвориха сърцата си и ме подкрепиха в тази толкова трудна борба на живот и смърт! До момента с Ваша помощ набраната сума е 14 600 лева“, добавя Кирил. „Вече имам дарителска сметка. Така ще сте сигурни и спокойни, че вашите пари ще се използват само и единствено по предназначение- за моята животоспасяваща бъбречна трансплантация. Ако превеждате парите в банка Райфайзен, където е отворена сметката, няма да се налага да плащате такса за превод! Искам да ви поканя да се присъедините в онлайн базара, организиран в моя помощ - https://web.facebook.com/groups/1207400696005802/! Там може да закупите нещо или да дарите благотворително“, пише в социалната мрежа Кирил Малчев. „Преди тази кампания бях отчаян... на ръба на силите си, а днес вече вярвам в чудеса. Вярвам, че с Ваша помощ ще победя в битката за живота си!“, споделя бургазлията. Майка му е готова да му даде единия си бъбрек, за да продължи да живее. Проблемът е, че семейството не разполага със сумата от 37 хиляди долара, която е необходима за извършване на манипулацията. Oт 11 години той посещава три пъти в седмицата Центъра по хемодиализа в град Бургас. С времето неговите кръвоносни съдове са се увредили и опциите за лечение не са много. Една от тях е трансплантация в Турция, но цената на операцията е далеч от възможностите на неговото семейство. „Направен е онлайн базар в полза на Кирил Малчев. Нека бъдем милосърдни и помогнем, като се разделим с вещи, които не са ни вече нужни, но могат да бъдат полезни на друг, като по този начин спасим един човешки живот!“, призова на Фейсбук страницата „Базар в помощ на Кирил Малчев“ Таня Шуманова. „Идеята е всеки, който иска да помогне, да качва снимка на определена вещ, като определя някаква начална стойност. След това желаещите да я притежават залагат и този, който е предложил най-много, печели вещта. Нека търгът да продължи поне 24 часа, за да го видят повече хора! Спечелилият нарежда парите по сметката на Кирил през банка или по Еконт, снима платежното и го качва като снимка под поста, а подаряващият му изпраща вещта или му я предава лично“, обясняват приятели на Кирил. Може да помогнете на Кирил: - Чрез паричен превод по дарителската му сметка в Райфайзенбанк IBAN: BG73 RZBB 9155 1039 2551 09 BIC: RZBBБGSF - За Кирил Стоянов Малчев - Чрез Paypal PayPal www.paypal.me/malchev
Видео


maintext:
Спипаха фалшификатор на банкноти от 20 лева
53 годишен фалшификатор – рецидивист бе задържан на Автогара „Запад” – Бургас в момент на извършване на престъпна дейност, касаеща изготвяне, притежание и прокарване в обръщение на неистински парични знаци. Задържането е в резултат на внимателно прецизирана и професионално проведена специализирана полицейска операция, осъществена от служители на отдел “Икономическа полиция” при ОДМВР – Бургас. При извършения личен обиск на бургазлията Д.Г. са намерени 22 неистински 20-левови банкноти, скрити в левия ръкав на якето му. Установено, е че при иззетите банкноти липсва воден знак и осигурителна нишка, а основния защитен елемент – холограмната лента е имитиран, чрез използването на холограмни ленти с надписи „Спорт тото”, изрязани от квитанциите за залог на Българския спортен тотализатор. Банкнотите са били прокарвани в обръщение предимно по пазари, на търговци пред магазини, в аптеки и други търговски обекти, като са избирани по-лесни за манипулиране лица, в случая - възрастни хора. След задържането е извършено претърсване в помещение, ползвано от Д.Г., разположено на бургаската улица „Васил Левски”, където са намерени и иззети вещи и предмети, имащи отношение към извършеното престъпление / цветна копирна хартия и комбинирано мултифункционално устройство/. В предишен период, за извършване на същата престъпна дейност – изготвяне на неистински парични знаци, Д.Г. е осъждан ефективно два пъти, през 2008 г. и 2014 г. на „лишаване от свобода”. В хода на проведената специализирана операция е извършено и второ претърсване – на апартамент, обитаван от друг бургазлия, в който е открита и иззета неистинска банкнота с номинал 10 евро, видимо без воден знак и осигурителна нишка и имитирана холограмна лента посредством лаково покритие. Бургазлията Д.Г. е с наложена мярка „задържане под стража” за извършена от него престъпна дейност, работата по цялостно документиране на която продължава от служители на отдел “Икономическа полиция” при ОДМВР – Бургас под прякото наблюдение на Бургаска окръжна прокуратура.
Видео


title: Днес е Стефановден

maintext:
Днес е Стефановден
На днешната дата - 27 декември, почитаме паметта на св. Стефан - един от седемте ученици на Исус Христос, пръв архидякон и първият мъченик за християнската вяра. Това е третият ден на Коледа, на който празнуват всички, носещи имената Стефан, Стефана, Стефка, Стоян, Стоянка, Станка, Стойчо, Стоимен, Стоичко, Цоньо, Запрян, Цонка. В превод името Стефан означава „венец“, затова и на този ден празнуват Венцислав и Венцислава.
Според вярванията на този празник се „затваря кръгът“ на старата година. Семейството се събира около обща трапеза с месни ястия. Трапезата трябва да включва свинско с кисело зеле и баница с месо.
Стефан е един от седемте ученици на Исус, избрани веднага след възкресението му, да се грижат за непрекъснато увеличаващото се християнско общество в Палестина. Избраниците били наречени дякони, а Стефан бил пръв измежду тях в устройващата се Йерусалимска община-църква, в която влизали хора от всички среди и дарявали имотите си.
Св. Стефан е и първият християнски мъченик. Юдейските началници веднага настроили народа срещу архидякона, тъй като били притеснени от нарастващия брой християни.
Юдеите го оклеветили, че хули Бога и Мойсеевия закон и старейшините го осъдили на смърт. Извели го извън Йерусалим - в Йосафатовата долина, където разярена тълпа го замервала с камъни до смърт. Мъченикът коленичил и преди да издъхне, се обърнал към небето: „Господи, не им зачитай този грях!“
Тялото му е оставено на зверовете и птиците. Според поверието Богородица наблюдавала мъченическата му смърт и се молела за него. През V в. част от мощите му са открити чрез видение, което получил един свещеник, и поставени в Сионския храм в Йерусалим.
Източник: вести.бг
Видео


description: Европейската комисия одобри допълнителни 48.2 милиона евро извънредно финансиране...

maintext:
ЕК дава на България 48.2 млн. евро допълнително за границите
Европейската комисия одобри допълнителни 48.2 милиона евро извънредно финансиране за България от Европейския Фонд за убежище, миграция и интеграция и Фонда за вътрешна сигурност.
Министерството на вътрешните работи ще получи 36.3 милиона евро за подобряване на управлението на границите, включително за закупуване на техника за наблюдение на границите, на граничните пунктове и за подобряване на компютърните системи на гранична полиция.
Други 12 милиона евро ще бъдат използвани за допълнително подобрение на управлението на мигрантските потоци. Решението за отпускането на тези суми допълва грантовите споразумения между ЕК и България, с които на страната вече бе отпуснато финансиране в размер на 101 милиона евро.
В момента се разглеждат допълнителни искания за отпускане на финансиране. Извънредното финансиране е в допълнение на сумата от 91 милиона евро, които вече бяха заделени за България по линия на националните програми за периода 2014-2020 г.
Източник: blitz.bg
Видео


authors: Мариян Славов

maintext:
Kodak ще пусне на пазара нещо подобно на смартфон
За момент изглеждаше, че плановете на Kodak да прави смартфони са заминали в небитието, но през последните няколко месеца фото-гигантът отвърна на удара по подобие на Империята от Междузвездни войни. Компанията най-сетне ще пусне на пазара брандиран смартфон и този път може би няма да се наложи да се съди с всички останали производители.
Разбира се, Kodak няма да произвежда тези устройства, а ще заложи на външна компания от Англия, наречена Bullitt (това са хората зад супер здравите телефони Caterpillar). Също така, снимката горе е просто идея и ще се различава от финалното устройство (надяваме се). Детайлите все още са много оскъдни, но се очаква първият смартфон на Kodak да се възползва максимално от технологиите на компанията в сферата на фотографията.
В официалния PR материал няма информация за размер на камерата, сензора, апертура на оптиката и изобщо хардуер от какъвто и да е тип. Според вътрешни източници, устройството на Kodak може би ще разполага със специален софтуер, който да върши по-голямата работа що се отнася до фотография, вместо някакъв новаторски сензор или маркова оптика (което е малко разочароващо).
Повече информация и официално представяне на смартфона на Kodak се очаква на CES след няколко седмици.


authors: Мариян Славов

description: технологични новини от IDG.bg - водещатата медия за технологии, наука, sci-fi, лайфстайл, мобилни технологии, джаджи, интернет и бизнес. Download на програми.

maintext:
Видео: Земята от Международната космическа станция изглежда невероятно
По-рано през годината астонавтът Джеф Уилямс засне кадри във UHD резолюция на синята ни планета от Международната космическа станция. Сега имаме достъп до тези кадри – във видеото по-долу Уилямс споделя какво означава да се взираш в родната си планета от Космоса. И понеже NASA са пичове, повечето видеа са налични за сваляне ето тук.


authors: Милен Спасов

maintext:
Том Влашия: Железният трон може и да остане празен
Новините около следващия сезон на „Игра на тронове“ не спират да валят, въпреки че премиерата му е планувана чак за лятото на 2017-а година. В едно доста интересно интервю, провело се във ваната, актьорът Том Валшия [Джакен Х’гар] говори пред немския фотограф Зимон Лохмайер относно очакванията си за бъдещето на Железния трон.
Прочетете още: Алфи Алън каза какво да очакваме от Game of Thrones
Роденият в Източна Германия актьор сподели, че според него Джордж Р.Р. Мартин, Дейвид Бениоф и Дан Вайс не обичат да се придържат към теориите на феновете и в крайна сметка Железният трон може да остане празен, след като бъде овакантен от Церсей. Той също така допълни, че би искал да види Аря в ролята на кралица, но тронът обикновено не носи нищо хубаво на този, който се възкачва на него.
Вижте цялото интервю на долното видео, но имайте предвид, че разговорът се води само на немски:


authors: Мариян Славов

description: Всяка Smart Floating Farm ще има три цели – добив на риба, оглеждане на селскостопански култури и производство на слънчева енергия.

maintext:
Плаващи ферми могат да победят световния глад
Испански дизайнери смятат да решат проблема с прехраната на Земята чрез концепция за плаващи ферми. Всяка ферма ще има три цели – добив на риба, оглеждане на селскостопански култури и производство на слънчева енергия.
Тези стопанства ще бъдат разположени в райони, където системно не достига храна.
Според прогнозите на ООН до 2050 година населението на Земята ще достигне 9.1 милиарда души, а нуждата от храна ще се увеличи със 70%. Според архитектите от испанската компания Forward Thinking Agriculture с тези проблеми може да се справи проектът „Умна плаваща ферма“ (Smart Floating Farm – SFF).
Идеята е на долното й ниво да се лови риба – около 1.7 млн. тона годишно. Там ще има бариери, въжета, съоръжения за съхраняване, опаковане и обработка на рибата.
На второто ниво ще се отглеждат селскостопански култури чрез хидпоропоника – метод за оглеждане на растения без почва. За израстването им се използва пречистена вода, обогатена с хранителни вещества. Дизайнерите изчисляват, че по този начин могат да се произвеждат 8.1 тона килограма зеленчуци на година.
Необходимото електричество за оборудването ще идва чрез слънчеви панели, разположени на най-горното ниво.
Чрез анализ на данните от даден град могат да установят с точност неговите хранителни нужди, а SFF ще доставят необходимото.
Нарастването на населението, бързото увеличаване на градовете, унищожаването на земеделски земи и климатичните промени крият нови заплахи за човечеството. Това налага нови подходи към повишаването на качеството на човешкия живот и околната среда.
Платформата, на която ще се помещава плаващата ферма, е правоъгълник с размери 200 х 350 метра, който ще е набразден от коридори със сервизна и комуникационна функция. Дизайнерите изчисляват, че тези размери са достатъчни за производството на храна за който и да е град. Заради правоъгълната си форма две ферми ще могат да се свързват и да образуват общо съоръжение, което пък би позволило разнообразие в производството, включвайки ферми за пилета, яйца, гъби и т. н.
Стратегията за създаване на плаващи съоръжения на много нива, която съчетава аквакултури, хидропоника и фотоволтаици, ще ни помогне да изградим автоматизирани форми, които ще бъдат разположени в нуждаещите се райони, посочват от Forward Thinking Agriculture.
Мисията на SFF е да предостави на нуждаещите се семейства свежа, местна и екологична храна по умен, чист, автоматизиран и устойчив начин, който намалява разходите за транспорта й.
Целта на SFF не е да замени традиционното земеделие, а да предостави гъвкаво фермерство, което мисли за настоящето и бъдещето на нуждите от храна и решава различни предизвикателства.


authors: Мариян Славов

maintext:
Създателят на Evangelion предрича края на Anime културата в Япония
Хидеаки Ано, създателят на култовата поредица Neon Genesis Evangelion, смята че дните на японската анимация са преброение. В интервю пред руските колеги от РИА Новости, Ано споделя, че индустрията около традиционните аниме филми и сериали ще бъде мъртва в следващите 5 до 20 години. Залезът и смъртта на този вид култура, според Ано, са неизбежни. Въпрос е единствено на време.
„Японската анимация залязва. Нейният връх отдавна отмина. След като колабира, вероятно ще изникне нещо ново“, казва Ано. Той се пита дали обаче хората ще имат търпението да чакат това ново нещо, независимо дали то е отново някаква форма на анимационно изкуство или нещо съвсем различно. „Тази смърт не означава автоматично изчезването на анимацията в Япония – тя ще продължи да съществува. Няма обаче да имаме същите условия, които да доведат до създаването на интересни филми“, добавя той.
Този колапс ще доведе до края на японската доминация в този характерен жанр. Други азиатски държави също са приели аниме културата като своя и са способни да изкарват на пазара все повече и по-качествени филми. Техният пик все още не е дошъл, смята Ано. Друг важен фактор е, че в Япония има по-малко пари за аниме, а също така и по-малко качествени художници и създатели на този тип изкуство, заради по-малката популация, в сравнение с други азиатски държави.
Ано смята, че японската анимация трябва да бъде по-гъвкава, за да има някакъв шанс за оцеляване. Това включва възприемането на нови методи и техники, като компютърно генерирани обекти или съвсем различни сюжети и герои, които са по-достъпни в световен мащаб. Ние в IDG харесваме класическо японско аниме без компютърна анимация и бихме желали то да оцелее, но само времето ще покаже какво ще се случи.


authors: Милен Спасов

description: Джордж Р.Р. Мартин: "Западен свят" е по-добър от "Игра на тронове"

maintext:
Джордж Р.Р. Мартин: „Западен свят“ е по-добър от „Игра на тронове“
По всичко личи, че „Западен свят“ върви смело по стъпките на „Игра на тронове“, за радост на HBO. Сериалът заслужи поредното си сериозно признание, този път дошло от автора на фантастичната поредица „Песен за огън и лед“ Джордж Р.Р. Мартин. Той написа в своя „не блог„, че според него „Западен свят“ е фаворит за спечелването на престижната награда „Златен глобус“. Там в категория за най-добра драма двете продукции се конкурират още с „Короната”, „Странни неща“ и „Това сме ние“.
Прочетете още: „Игра на тронове” с две номинации за „Златен глобус”
„…Поздравявам Дейвид Бениоф, Дан Вайс, Брайън Когман и целия невероятен екип…особено Лина Хийди, която си заслужи номинация за „Златен глобус“ в категория за най-добра поддържаща женска роля. Тъй като харесвам HBO се радвам да видя, че и „Игра на тронове“, и „Западен свят“ са сред претендентите за голямата награда…въпреки че борбата със „Западен свят“ няма да е лека (Всъщност си мисля, че дори те са фаворит)…“, гласи част от публикацията.
Е, явно Джордж Р.Р. Мартин наистина харесва „Западен свят“, както и мнозина от нас. Кой от двата сериала заслужава наградата повече, как мислите?


maintext:
7 правила за успех от петия най-богат човек в света
Някога задавали ли сте си въпроса как се изгражда империя на стойност 50 милиарда долара? Малцина са тези хора в света, които могат да ви дадат отговор на този въпрос, но е факт, че във всеки случай всеки от тях със сигурност би могъл да ви предаде много ценни уроци в тази насока.
Този път ще ви разкажем какви са 7-те правила на успеха на изпълнителния директор на Oracle – Лари Елисън. Човекът, който според последното проучване на Fortune е петият най-богат мъж на планетата.
Историята за правилата на Елисън разказва друг милиардер – изпълнителният директор на Salesforce Марк Беньоф. Днес той е сред най-уважаваните личности в Силиконовата долина, но преди 30 години той е бил млад, вдъхновяващ предприемач, който тепърва е започвал кариерата си.
Именно от Лари Елисън Беньоф научава най-ценните уроци в професията и в живота, въпреки че впоследствие двамата стават нещо като съперници и според мнозина врагове. В своята книга от 2009 г. „Behind the Cloud”, изпълнителният директор на Salesforce определя Елисън като свой „ментор“ и „близък наставник“.
По тази причина Беньоф отделя в книгата си и малка глава, наречена „The Larry Ellison Playbook” („Наръчникът на Лари Елисън“), където пише 7-те най-ценни урока, които самият той е научил от своя ментор.
„Много от уроците, които научих от Лари, ме водят и днес“ споделя той.
Ето и 7-те правила за успех на петият най-богат мъж на планетата:
„Винаги имай визия“ – Елисън и Беньоф са сред хората с най-голям принос за трансформирането на съответно данните и софтуерната индустрия. Елисън всъщност е сред първите поддръжници на идеята за облачен софтуер и един от основните благодетели в ранните години на Salesforce и NetSuite.
„Бъди изпълнен със заряд“ – Елисън и Беньоф са може би сред най-работливите изпълнителни директори в последните десетилетия, а и сред най-съревноваващите се. „Пристрастен съм към печеленото. Колкото повече печелиш, толкова повече искаш да печелиш“ споделя преди години Елисън. Фактът, че на 71-годишна възраст той отказва да се пенсионира също говори много за него.
„Действай уверено, дори когато не си“ – увереността на Елисън в собствените му способности е почти легендарна. Беньоф споделя подобна философия, а и двамата многократно са демонстрирали готовността си да смажат конкуренцията публично. „Елисън ме научи, че постиженията се захранват с вяра“ пише Беньоф.
„Мисли за нещата по начина, по които ги искаш. Не по този, по който са“ – през 1999 година Беньоф предприема едно от най-популярните си действия – премества 10-членния си екип в сграда с размери от 8000 квадратни метра. Един от партньорите му – Паркър Харис, е бил разочарован от мащаба на избраната от Беньоф сграда и когато настъпил спор, изпълнителният директор на Salesforce заявил „Ще сме се махнали оттук преди да усетиш“. Година по-късно мястото се оказало недостатъчно за увеличилия се екип и компанията се преместила в по-голяма сграда.
„Не позволявай на останалите да те откажат от възгледите ти“ – когато Беньоф първоначално споделил идеята за Salesforce с друг от създателите – Дейв Моленхоф, вторият му отвърнал, че това е безсмислен план. Това обаче не спряло Беньоф в преследването на неговата визия за облачен софтуер и сега Salesforce е империя, оценена на 50 милиарда долара.
„Виждай нещата в настоящето, дори те да са от бъдещето“ – Беньоф споделя, че хората често са се шегували, че Елисън бърка времената при писане и говор, защото винаги мисли за бъдещето. „Успешният лидер е този, които винаги мисли за бъдещето, а не само за миналото“ споделя Беньоф.
„Не давай властта си на другите. Никога“ – това отчасти обяснява и защо Елисън и Беньоф толкова упорито държат юздите на своите компании след всички тези години. Също така е и обяснение защо не се очаква скоро Беньоф да продаде Salesforce.


authors: Мариян Славов

maintext:
Как да слушате грамофонни плочи със… зъби!
С риск да бъдем анатемосани от всички аудиофили на планетата, ви представяме този изключително прост и гъделичкащ начин да възприемете винтидж звуците от грамофонна плоча. Не, нямате нужда от сложно и скъпо оборудване за този DIY проект – трябват ви единствено здрави зъби и няколко евтини ежедневни обекта. Идеята е на Сам Хейнор, който поставя плочата на самоделно въртящо устройство, прикача игла към дървено шишче и просто го захапва. Докато иглата се движи по пистите, вибрациите преминават по дървото, през зъбите към челюстта и черепа, а мозъкът ги интерпретира като звук. Опитайте сами, но усещането не е за всеки. Ето какво ви е наобходимо както и стъпките за постигане на зъбен звук:
Време – 15 минути
Цена – стотинки
Трудност – имнимална
Инструменти и материали:
Евтина грамофонна плоча (Марая Кери, Army of Lovers, нещо от този сорт)
Картон
Подострен молив
Нож
Клещи
Ластици
Лепило
Игла
Дървено шишче
Тиксо
Инструкции:


authors: Станой Голев

maintext:
Зареждането на електрическите автомобили ще може да става само с едно паркиране
Компанията WiTricity е лидер в технологията за безконтактно wireless зареждане, който си вече си партнира с General Motors. Новото партньорство ще работи в посока безконтактно зареждане на електрическите автомобили. Програмата прототип за паркиране и зареждане, която WiTricity развива в момента носи името Drive 11 и може да работи както със 7.7, така и с 11 киловатови системи, и дори може да бъде инсталирана на всяко публично пространство за паркиране.
С други думи, програмата ще може да зарежда всяко едно ел. превозно средство, независимо каква марка е. Ако проектът е успешен, това ще е ключова стъпка в правенето на електрическите автомобили като по-достъпни и удобни за употреба от собствениците. Вместо да разпъват кабели и да търсят електрически станции, те ще трябва само да спрат возилото си върху паркомястото, където колата автоматично ще започне да се зарежда – без излишни процеси, кабели и др.


description: С напредването на технологиите мобилните телефони започват да включват в себе си функционалности, запазени за научните лаборатории и фантастичните филми

maintext:
3 технологии, които могат да станат част от бъдещите смартфони
Този малък компютър, който носите в джоба си непрекъснато, вече е поел ролята на фотоапарат, навигационно устройство, чат машина, фитнес треньор и разбира се – телефон. Но в не толкова далечното бъдеще устройствата, които сега смятаме за „умни“, най-вероятно ще ни се струват смешно остарели. С напредването на технологиите мобилните телефони започват да включват в себе си функционалности, по принцип запазени за научните лаборатории и фантастичните филми. Ето три от тях, които могат да определят смартфона на утрешния ден.
1. Спектрометър
Това е същото устройство, с което физиците разгадават химичния строеж на далечни звезди и планети. Доскоро тези машинки бяха доста обемни, за да бъдат носени в джоб, например, но това бързо се променя. Миналата година учени от Масачузетския технологичен институт обявиха, че са създали спектрометър, който е толкова малък, че може да се събере в камерата на смартфон.
Какво би означавало това на практика за потребителите? С вграден в камерата спектрометър могат да се засичат различни кожни проблеми и заболявания, да се идентифицират отрови и замърсители, да се следи за качеството на храни и напитки и не на последно място – хората лесно биха могли да разберат какво има в лекарството или витамина, който взимат.
2. Много точни GPS чипове
GPS се използва от много време в мобилните устройства – включително и смартфоните. Чрез тази технология можете да следвате указанията в Google Maps или да се отбележите в дадено заведение във Forsquare, да ви вземат от Uber или да намерите най-близкия Starbucks. За съжаление комерсиалната услуга не е много точна – дори A-GPS, който е спомаган от мобилните клетки – има разделителна способност от няколко метра.
Изследователи от Университета в Остин, Тексас са разработили специален софтуер, който повишава точността на GPS до няколко сантиметра. На практика такава технология, в комбинация с камерата на телефона, може почти мигновено да направи триизмерна карта на околността. Също така подобна точност би позволила на автомобилите да засичат други коли и пешеходци с необходимата прецизност, за да избегнат инциденти.
3. Сензор за газове
Химици от MIT са разработили безжичен сензор, който може да засича вредни и опасни газове и да изпраща показанията към мобилно устройство. Тази технология има много приложения – като започнем от следенето на по-големи райони за замърсявания и чистота на въздуха и стигнем до добавянето на подобен сензор към храна по избор, за да бъде контролирана свежестта и. С помощта на тези сензори хладилникът може да изпрати към смартфона ви предупреждение за храна или напитка, която е на път да се развали.


authors: Станой Голев

maintext:
Нанодискове ще учат тялото ни да се бори с рака
Бързоразвиващите се технологии и наука ни обещават все по-достъпно лечение на коварни болести като рака. Единственото нещо, което ще трябва да се направи, е да ни инжектират невидими за окото пластини в тялото, които да унищожават раковите клетки. Учени от университета в Мичиган са постигнали успех чрез тестване на нанодискове с размер от 10nm, които учат организма да унищожава ракови клетки. Всеки диск разполага с неоантигени или туморни мутации, които казват на Т-лимфоцитите в имунната ви система как да разпознават тези неоантигени и да ги убиват. В съчетание с имунни модератори (които увеличават реакциите на Т-лимфоцитите), нанодисковет могат не само да унищожат съществуващи тумори, но и да предотвратят тяхно бъдещо появяване.
Досега в тестовете са използвани само мишики, като на нанопластините е отнело 10 дни да елиминират тумори. За изследователите голямото предизвикателство в момента е да проверят дали тестовете ще са успешни при по-големи животни. Ако проектът бъде успешен с хора, дните на сложно лечение на тази коварна болест са преброени.


authors: Мариян Славов

description: За съжаление, подобни научни трудове ще останат само теоретични, защото засега няма открит начин да бъде емпирично проверено съществуването на други Вселени

maintext:
Астрономи: Може да има и други Вселени, по-подходящи за живот
Ето една революционна мисъл – може би не откриваме извънземен живот, защото той просперира в други Вселени. Група астрономи публикуваха научен труд, който предполага, че други Вселени може да са по-подходящи за развитието на разумен живот от нашата собствена. Всичко зависи от няколко начални условия, които са били различни, когато тези Вселени са се родили.
Учените отдавна си играят с теорията, че живеем в Мултивселена, в която има толкова Вселени, колкото и звезди по небето. Всяка от тези Вселени има различни физични характеристики и закони. Както пишат физикът от Мичиганския университет Фред Адамс и колегите му – „една основна разлика между Вселените е амплитудата на първичните флуктуации на плътността“. Този параметър, колкото и сложно да звучи, може да бъде съкратен като Q за улеснение.
Най-просто казано, Q описва разликата между по-пътните и по-празни зони в Космоса. Например, ако Вселена А има висока стойност на Q, това означава, че в нея има големи флуктуации на плътността – има райони, които са много плътни и други, които са много празни от вещество. В нашата собствена Вселена Q не е особено високо, което на практика значи, че веществото е разпределено сравнително равномерно.
Какво би се случило обаче, ако живеехме във Вселена с много висок Q показател? Като начало, звездите щяха да бъдат много по-близо една до друга и планетите щяха да получават повече светлина от повече източници. Подобна Вселена ще бъде и много по-топла от нашата – би било възможно дори да се зароди живот върху планета-скитник, която пътува през пространството без да има собствена звездна система, къпана от светлината и топлината на всички заобикалящи я звезди.
В подобна Вселена „обитаемата зона“ или Зона на Голдилок, както учените я наричат, ще бъде много по-голяма, отколкото е в нашата собствена Вселена. Животът би могъл да се зароди почти навсякъде, защото необходимите условия като течна вода и подходяща температура биха били разпространени равномерно из галактиките. За съжаление, подобни научни трудове вероятно ще останат само теоретични, защото засега няма открит начин да бъде емпирично проверено съществуването на други Вселени. Остава да се надяваме, че ключовата дума в това изречение е „засега“.


authors: Мариян Славов

title: Появи се поредното безумие - Emoji филм

maintext:
Появи се поредното безумие – Emoji филм
Никой не е очаквал кой знае каква стойност от филм, базиран на пиктограми. Всъщност, никой не е очаквал да се появи подобно безумие, но ще трябва да се примирим с новината и да гледаме първия трейлър на The Emoji Movie, който трябва да излезе официално през август 2017-а година. Емотиконите са явление, на което се обръща твърде много внимание напоследък – всяка голяма социална мрежа и приложение тръби с ъпдейти за най-новите жълти личица, а тези пиктограми дори предизвикват противоречия, когато стане въпрос за етническа толерантност и цвят на кожата – разбирайте липса или наличие на черни емотикони (на някои хора просто не може да се угоди).
Дали един ден тази любов към емотиконите ще ни доведе до деградация на езика и мислене изцяло в пиктограми? Да се надяваме, че не, но подобни филми не помагат. Нека все пак, докато гледаме трейлъра за трети пореден път, в опит да хванем някакъв смисъл и дълбоко значение, не се отчайваме. Може би през 2017-а светът ще се отегчи от личицата и ще се завърне към старите точки и скоби от времето на mIRC?


authors: Милен Спасов

maintext:
Това е перфектният подарък за пастафарианин
Въпреки че Коледа мина, празничното настроение все още се носи из въздуха, а и не ви е нужна причина, за да зарадвате някого с подарък, нали? Ако пък този човек е пастафарианин и дори не празнува християнския празник, то тази шапка-гевгир е страхотният аксесоар за него.
Оформената като бомбе цедка е изработена от гъвкав полипропилен, който е подходящ за съдомиялни машини, а цената на приспособлението е $9.99 долара в Amazon. Имайки предвид факта, че през заминаващата си вече 2016-а година бяха сключени първите в света бракове от Пастафарианската църква (единият от които в България), появата на подобни аксесоари беше съвсем в реда на нещата.
Разбира се, шапката-бомбе не е предназначена само за хората, които вярват в Летящото спагетено чудовище, но трябва да имате предвид, че по обективни причини тя не е особено ефективна, когато навън вали.


maintext:
Google готви два смарт-часовника за началото на 2017 г.
Новата година ще започне подобаващо за всички любители на смарт-часовниците. Продуктовият мениджър на Android Wear в Google Джеф Чанг потвърди, че през първото тримесечие на 2017-а ще пуснат два нови продукта на пазара.
Бъдещото на смарт устройствата е съмнително и 2016 определено не беше силна година за Android Wear, но големият избор, който технологичният гигант предложи на потребителите, запази техният интерес към платформата, която стартира преди 2 години.
Чанг заяви, че от Google гледат „оптимистично“ на смарт-часовниците като цяло и точно както и по отношение на виртуалната реалност и всеки друг технологичен сектор с потенциал за развитие, състезанието, в което компанията участва за победа, представлява по-скоро „маратон, а не спринт“.


authors: Станой Голев

maintext:
Видео: Вижте как се прави въже от дърво по 1,000-годишен метод
Да се направи въже е трудно. Да се направи въже по метод, използван от викингите преди повече от хиляда години е още по-трудно. Първо трябва да намерите подходящото дърво. След това трябва да свалите неговата кора. Накрая напоявате кората, която току що сте свалили, в морето за период от 3 до 5 месеца, преди въобще да си помислите да правите каквото и да било с нея.
След като бъдете достатъчно търпеливи и изчакате цялото това напояване, пластовете се разделят един от друг и стават лесно обработваеми, за да направите своето въже. От видеоматериала можете да видите с какво са се занимавали нашите предци.


authors: Мариян Славов

maintext:
Как да гарантирате, че няма да игнорирате алармата си сутрин?
Всеки човек показва различно поведение рано сутрин. Един е раздразнителен, друг е изключително активен, а трети просто не проверява какъв е рано сутрин, игнорирайки алармата си и събуждайки се директно по обяд. И точно за този трети тип една компания е решила да създаде специално приложение.
Някой твърдят, че няма по-добър начин за събуждане от посрещането на деня с усмивка. Ето заради това едно iPhone приложение, което представлява аларма, ще ви подложи на краен тест. Апликацията, наречена Rise & Shine, използва камерата на вашия Apple смартфон, за да установи дали се усмихвате или не. Докато не се усмихнете, няма начин да спрете алармата.
По този начин създателите на апликацията вярват, че това ще ви помогне да изкарате един по-ползотворен и най-вече положителен ден, в който да оставите стреса настрана. За почитателите на социалните мрежи пък създателите са осигурили и възможност за ежедневно споделяне на снимките, с които сте успели да спрете дневната си аларма.
Rise & Shine можете да намерите в App Store. С нея две неща са ви гарантирани – искате, не искате ще се събудите и рано или късно ще се вбесите на досадния ви, постоянно изискващ усмивки iPhone. Дали пък някой ден вместо усмивка, някой собственик няма да го поздрави със захвърляне към стената?


authors: Мариян Славов

title: Вижте най-малкия снежен човек в света!

maintext:
Празниците чукат на вратата и сякаш с всяка изминала година истерията става все по-голяма. Може би търсите по-интимен, по-малък подарък за Коледа? Ето един – най-малкият снежен човек в света. Той е построен от лаборатория за нанопроизводство в Западния лондонски университет. Миниатюрата е чудесна, но ще ви трябва електронен микроскоп, за да и се насладите. Според страницата на лабораторията в Tumblr, снежният човек е висок само три микрона или 0,003 милиметра. За сравнение – човешки косъм има дебелина 75 микрона.
Независимо от името, за направата на тази фигурка не е използван сняг. За конструкцията на тази коледна декорация са използвани три силициеви сфери, събрани чрез електронно-лъчева литография. Фокусиран йонен лъч пък е гравирал очите и усмивката, а носът и ръцете са изваяни от платина. Това е малко по размер, но голямо по значение инженерно достижение, което побеждава предишния най-малък снежен човек (о,о1 милиметра) с доста голяма преднина.


authors: Мариян Славов

maintext:
Плуващи нанороботи ще убиват ракови клетки в телата ни
Учените продължават да обещават миниатюрни роботи, които ще инжектират в телата ни, за да се справят с различни болести, без непременно да питат дали пациентите биха се съгласили с подобна процедура. Като оставим това настрана обаче, тази област се развива изключително бързо и вече имаме поредната новина – изследователи от Института по технологии в Израел са намерили хитър начин да задвижват подобни малки роботи.
Учените са създали наноплувец с големината на копринена нишка, направен от полимери и магнитни нанопроводници. След поставяне на този робот в разтвор, който симулира кръв, израелците са включили осцилиращо магнитно поле, което е задвижило малкия плувец в течността. По-важното е, че учените могат да контролират прецизно пътя на робота чрез модулация на магнитното поле, пращайки го по този начин на мястото, където е нужен – в някой вътрешен орган, до туморно образувание, запушена артерия и др.
Вкарването на малки метални частици в телата на хората звучи малко странно, но науката вярва, че това е бъдещето и може да намали нуждата от инвазивни хирургически намеси, да ускори възстановяването и да намали рисковете от усложнения. Новата техника на учените от Израел премахва нуждата от снабдяването на тези нанороботи с двигател и батерии, за да могат да се придвижват в организма. Това не само намалява потенциалните странични ефекти, но и освобождава място за полезен товар като лекарства. Клиничните тестове тепърва предстоят.


authors: Мариян Славов

maintext:
Махмурлукът почти наполовина зависи от гените
Обикновено за главен виновник за махмурлука се смята невниманието. Едни казват, че не е трябвало да се смесва бира с концентрат, други – че трябва да хапнат въглехидрати, трети си спомнят народни рецепти, препоръчващи консумация на зелев сок и шкембе чорба.
Но не трябва да се пренебрегват външните фактори: често махмурлукът е просто съдба. Или по-точно гени.
Уенди Слътски и нейни колеги от университета на Мисури изясняват доколко махмурлукът зависи от гените. Те използвали изключително прост подход – сравнили как се отразява махмурлукът на еднояйчните близнаци.
В изследването участвали около 4000 души на средна възраст, включени в Австралийския регистър на близнаците, които отговорили по телефона на въпроси за честотата и силата на махмурлука си и колко често и какво количество алкохол са изпили през изминалата година. Така за всеки била определена „устойчивостта му на махмурлук“ – или вероятността човекът да се чувства зле след консумация на алкохол.
Близнаците били необходими, за да могат да се сравнят случаи с еднакви гени. Както е известно еднояйчните близнаци имат еднаква ДНК и поради тази причина са главни действащи лица в множество генетични и медицински изследвания. С тяхна помощ може с точност да се определи доколко даден признак зависи от последователностите в гените и доколко – от други фактори.
Разбира се, при изучаването на устойчивостта на махмурлук била необходима значителна статистическа обработка на данните, тъй като единият близнак например би могъл да пие по-често от другия, но и двамата може да страдат еднакво. В резултат се оказало, че вероятността за махмурлук наистина силно зависи от гените: 40% е тя при мъжете, и 45% при жените. Това не означава, че половината от вашият сутрешен главобол може да се припише на гените. Означава, че ако страдате от махмурлук, за 40-45% от него биха могли да са виновни вашите гени.
В същата степен от гените зависи и устойчивостта на махмурлук: ако единият от близнаците не страда от него, много голяма е вероятността и вторият да е спасен. Що се отнася до останалите 55-60%, тук роля играят негенетични фактори – например сте пили твърде много, или не сте приели храна, която би могла да усвои алкохола в стомашно-чревния тракт.
Очевидно ако човек страда от характерните симптоми, независимо от количеството и честотата на пиене, голяма е вероятността просто да не му е провървяло с гените. Или по-скоро е извадил късмет: смята се, че именно махмурлукът пречи на човек да изпадне в алкохолна зависимост – онези, които редовно „боледуват“, едва ли редовно ще се напиват.
Ето защо получените резултати са важни и в светлината за борба с алкохолизма: генетичните изследвания могат да очертаят рисковите групи, които трябва по-усърдно да се борят с любовта към чашката.


authors: Станой Голев

maintext:
Продължителните звукови вълни през стъкло могат да подобрят технологичния свят
Звукът има голяма продължителност, когато протича през стъкло (например звукът, който издава една стъклена чаша, когато я ударим), но да се контролира тази продължителност е трудна задача. Учени от Йейлския университет са открили начин за удължаване на звукови вълни, което може да бъде ключово откритие в напредването на технологиите. Екипът е направил опит, в който е пуснал лазерен лъч в оптичен вълновод, давайки му способността да генерира звук от определна честота, след което той бива разширен чрез създаване на здрава акустична вълна от друг такъв.
Приложенията на това нововъдение в технологиите могат да бъдат значими. Те ще въведат нови подходи за „изключително прецизното схващане за обработка на информация“, по думите на учени от университета, като например използването на звук вместо светлина в процесорите и мрежовите връзки. Проектът е все още в ранен етап, но изглежда доста обещаващо за близкото бъдеще.


authors: Мариян Славов

description: Много видове бетон започват да се рушат след 20 или 30 години, а тези бактерии могат да останат в латентно състояние до 200 години без храна

maintext:
Бетонът на бъдещето ще се самопоправя с помощта на бактерии
Бетонът е универсален материал за строежи още от времената на Римската империя. Той е издръжлив, лесен за производство и относително евтин. Има обаче един голям недостатък на този материал – тенденцията му да се напуква. Има много причини, които карат бетона да се пука, но най-общо казано, това става или заради напрежението от товара, който носи, или поради различни метеорологични фактори.
Въпреки причините, напуканият бетон е последното нещо, което строителите искат да виждат в сградите и определено може да доведе до по-големи проблеми със здравината на структурата. Сега, бетон, който се самопоправя, е все по-близо до реалността. Микробиологът Хенк Йонкерс от Университета по технологии Делфт, работи точно върху подобна технология, която включва бактериални щамове в бетона, които да запълват пукнатини щом се появят.
Бактериите са поставени в миниатюрни пелети, които заедно изглеждат като фин бял прах. В пелетите има Bacillus и Sporocarcina в латентно състояние, както и хранителен източник за тях – калциев лактат. Тази субстанция се смесва с цимент и така се получава самопоправящия се бетон. Когато се образува пукнатина, в нея попада влага от конденз или дъжд, който активира бактериите и те започват да се хранят. Като отпадно вещество бактериите изхвърлят подобна на лепило субстанция, която запълва пукнатините.
И докато много видове бетон започват да се рушат след 20 или 30 години, тези бактерии могат да останат в латентно състояние до 200 години без храна. Това може да увеличи живота на сградите с десетилетия.


authors: Мариян Славов

title: Тороидални ледени къщи ще осигурят подслон за колонизаторите на Марс

maintext:
В бъдеще астронавтите най-вероятно ще прекарват месеци на Марс, така че те ще имат нужда от здрави и сигурни убежища, които да ги предпазват от екстремните температури на планетата и космическата радиация. Някои учени предложиха сгради, направени с материали от повърхността на планетата, за да бъде намален товарът, който астронавтите трябва да носят със себеси, а сега учени от Изследователския център Лангли на NASA са разработили иновативно и ефективно решение за използване на марсианските ресурси – ледената къща на Марс.
Дизайнът на NASA се състои от тороидална част – с формата на геврек – която се надува и е покрита със слой от воден лед. Това не само осигурява на структурата лекота, но и използва марсиански материали. В допълнение, водата абсорбира много от космическите лъчения и лесно може да бъде използвана за ракетно гориво или жизненоважен ресурс в случай на спешност.
Засега леденият марсиански дом е просто концепция с няколко основни недостатъка – например, учените са изчислили, че за да се покрие с лед това убежище, ще бъдат необходими около 400 дни. От друга страна, с тази задача и с надуването на структурата могат да се заемат роботи, докато астронавтите пътуват към Червената планета. Ще измине доста време, преди да видим първите прототипи на подобни ледени къщи за Марс, но дизайнът е безспорен успех, който показва иновативно и елегантно решение за марсианските предизвикателства.


authors: Мариян Славов

maintext:
Сензор разпознава 17 заболявания само по човешкия дъх
Обикновено, единственото нещо, което можете да разберете от дъха на някого, е дали той е пиян (или кога за последен път си е мил зъбите). Международен екип учени обаче е разработил система, която може да диагностицира заболявания само по химическия състав на издишания от хората въздух.
Системата се състои от „наноредица с изкуствен интелект“, направена от миниатюрни по размер златни чатици и въглеродни нанотръби. Изследователите са използвали масова спектрометрия, за да определят 13-те химически съставки в човешкия дъх. След това те тествали 1404 субекта, като ги накарали да издишат в торбички, които след това изпратили във вакуумната стая, която съдържа сензора. Учените сравнили резултатите с химическите отпечатъци на 17 болести, включващи няколко вида рак и Паркинсон и успели да идентифицират заболяванията с точност до 86%. Научният труд е публикуван в изданието ACS Nano.
Системата не търси отделни химически съединения, а използва програма, която следи за уникални комбинации от летливи съставки в дъха на тествания субект. По подобен начин работи и човешкият нос – ароматите, които усещаме се базират на различни химически комбинации.
Учените искат да проведат дори по-мащабни тестове, за да потвърдят резултатите си и се надяват един ден да създадат универсално устройство за диагностика – преносимо, евтино и широкоразпространено.


maintext:
Nintendo планира да пуска по три мобилни игри годишно
Вероятно е Nintendo да разшири вселената на мобилните си игри отвъд Super Mario Run. В интервю президентът на компанията Тацуми Кимисима сподели, че компанията обмисля всяка година да пуска между две или три игри като започне още през 2017 година.
Като допълнение на версията на Super Mario Run за Android, от Nintendo работят върху Fire Emblem и Animal Crossing, които ще бъдат разпространение и достъпни за игра на мобилни устройства догодина.
Super Mario Run беше първият успешен удар на компанията в света на мобилните игри след смартфон приложението им Miitomo. Тя е налична само за iOS устройствата и е безплатна за теглене, а по-сложната ѝ версия струва 10 долара.
По последни данни играта е била изтеглена над 40 милиона пъти. Кимишима сподели още, че вярва, че Super Mario Run може да достигне 100 милиона тегления.


maintext:
Microsoft има големи планове за Office 365
Microsoft насочва усилията си в посока продуктовия софтуер. Компанията цели чрез съвместната работа на Microsoft Teams и Planner да предлага ненадминат опит на потребителите си. Продуктовият маркетинг мениджър на Microsoft Planner Дейв Хелър сподели визията на компанията да работят с Teams върху Office 365.
Приложението ще разполага със свои табове в Teams, като идеята е да имате възможност за „пълен Planner опит“ и достъп до диаграми, таблици, графици и други. Хелър отбелязва още: „Потребителите ще получат възможността паралелно да работят с няколко плана чрез Office 365 Group в Planner. Когато приключим със задачата, също така ще имате достъп до всеки план, който сте започнали в Teams“.
Предполагаемият план на технологичния гигант е да разполагате със същите ядрени функции, интегрирани в Microsoft Teams, които са предлагани и в уеб версията на Planner. Но според Хелър, Microsoft готвят повече от обикновено обединение на Teams и Planner.


authors: Мариян Славов

maintext:
Видео на деня: Нож с температура 1000 градуса разрязва случайни предмети
Сигурно никога не сте се питали какво би станало, ако нагорещите нож до 1000 градуса и разрежете с него бутилка Coca-cola? Въпреки това, потребителят в YouTube MrGear дава отговор не само на този безумен въпрос. Вижте какви интересни звуци издават различни обекти, когато са подложени на подобна ексцесия – сапунът например скърца като дърво! Разбира се, не правете това у дома, освен ако нямате необходимите горелки и много голямо количество пантогел против изгаряния. Защото със сигурност ще се опърлите здраво!


authors: Мариян Славов

maintext:
Пуснаха iPhone 6 от над 30 000 метра височина (видео)
Със сигурност на повечето хора, използващи телефони, им се е случвало все някога да ги изпуснат неволно. Горчивият опит е научил мнозина, че дори височината от метър и половина може да се окаже достатъчна, за да се стигне до спукване на дисплей и до други неприятни повреди в смартфона. И докато на повечето от хората им се струва невъзможно да изпуснеш телефон от повече от 2 метра и той да остане невредим, то според една компания дори височината на космоса няма да е способна да повреди устройството ви, ако го оборудвате с правилната „екипировка“.
За да докаже това, известният производител на специални подсилени кейсове за смартфони Urban Armor Gear (UAG) създаде специален такъв, с който да докаже това твърдение. Жертвата – iPhone 6. В името на опита, от компанията оборудваха устройството, прикачиха го към балон, за да го издигнат и на впечатляващата височина от над 30 000 метра.
След като телефонът замръзна и батерията му се изтощи, от UAG го пуснаха към земята. Целия процес на издигането и падането на iPhone-а бе записан с помощта на две GoPro камери, а резултатите бяха споделени и с потребителите в YouTube. От компанията дори побързаха да се похвалят с това, че устройството в крайна сметка е останало невредимо от самия удар със земята.
Важно е обаче да уточним, че точно преди удара се отвори и парашут, който да намали скоростта на летящия към земята iPhone 6. Това до известна степен повдигна и въпросът каква бе точно идеята на UAG. Откровено казано, нямаме никаква представа, но ето и самото видеото.